RS «Hans Herman Horn»

Konstruksjon og lansering

Byggingen av redningsskøyta fant sted ved Swede Ship Marine AB som ligger i Djupvik nord for Göteborg i Sverige, det samme verftet som bygget den første redningsskøyta for Redningsselskapets nest nyeste skøyteklasse, Ulstein-klassen – RS 158 «Idar Ulstein», som ble ferdigstilt i 2015.
Byggekontrakten mellom verftet og Redningsselskapet (RS) fant sted 5. april 2017, og bare ti dager senere på den 15. april ble kjølen lagt ned ved verftet. Skøyta ble sjøsatt og lansert 25. juni 2018.

Dåp

Den 6. september 2018 ble RS «Hans Herman Horn» døpt ved Honnørbrygga i Oslo, hvor hundrevis av mennesker hadde møtt opp og dannet en folkefest på sjøsiden av rådhuset for å se Marit Bjørgen være gudmor for Redningsselskapets nye stolthet. Bjørgen ønsket redningsskøyta hell og lykke, og lyktes med å knuse champagneflasken på første forsøk. I stedet for å motta en gudmorgave, ønsket hun heller at Redningsselskapet skulle bruke beløpet på forebyggende sjøvettarbeid blant barn.
Hans Herman Horn, som redningsskøyta er oppkalt etter, er Redningsselskapets viktigste bidragsyter og har med sitt sterke samfunnsengasjement gitt hele fire redningsskøyter de siste 16 årene. De fire redningsskøytene Hans Herman Horn har donert er følgende: RS «Hvaler» (levert i 2002), RS «Horn Flyer» (levert i 2009), RS «Horn Rescue» (levert i 2015), og RS «Horn Stayer» (levert i juni 2018). RS 168 «Hans Herman Horn» er finansiert gjennom Redningsselskapets byggefond.

Hendelser

Første nyttårsdag 2019 måtte RS «Hans Herman Horn» redde en båt som slet seg fra fortøyningene på Dolmøya i Hitra kommune i Trøndelag. Båten var en eldre trebåt på 40 fot som havnet i fjæra etter at fortøyningene røk.
Det ble annonsert at den tidligere mye omtalte gamle trebåten sank den 24. januar 2019 mens den lå til kai ved Lille Kjerringvåg på Dolmøya. RS «Hans Herman Horn» rykket da ut fra stasjonen i Fillan og fikk båten trygt på plass igjen. Bergingsmannskaper klarte ikke å hindre at båten sank, og nå ligger båten til kais med bare deler av rorhuset som stikker over vannlinjen.

Mål / Dimensjoner

RS «Hans Herman Horn» har største lengde (LOA) på 22,00 meter (72,18 fot) og en lengde mellom perpendikulærene (LPP) på 18,20 meter (59,71 fot). Den maksimale bredden er 6,08 meter (19,95 fot), og skøytens dypgående stikker 1,10 meter (3,61 fot).

Tonnasje

RS «Hans Herman Horn» har en bruttotonnasje på 66 BT og en nettotonnasje på 26 NT. Lasteevnen er 10 dødvekttonn (DW).

Kapasitet

RS «Hans Herman Horn» har en brannkapasitet på 4 000 liter i minuttet.

Maskineri / Fremdrift

RS «Hans Herman Horn»s hovedmaskineri består av én Kubota V2403-M-BG-EU31 diesel-generator plassert akterut og én Onan hydraulikk-generator plassert forut. Fremdriften besørges av to MTU 12V2000 Common Rail thruster-motorer hver med ytelse på 1 660 hk (1 240 kW), to 56A3 vannjet-variabler levert av Rolls-Royce Oy AB, og to ZF 3000 thruster-reduksjons-gir, levert av ZF Friedrichshafen AG.

Navigasjonsutstyr

RS «Hans Herman Horn»s navigasjonsutstyr består av to Furuno X-band radarer, to ECDISer, ett GPS kompass, ett magnetkompass, en Echo sounder, en Weather station og en Radio direction finder.

Kommunikasjonsutstyr

RS «Hans Herman Horn»s kommunikasjonsutstyr består av to fastmonterte VHFer og tre håndholdte VHFer, MF/HF, AIS, NAVTEX, GSM, 3/4G data comm., Intercom, CCTV (9 kameraer + opptakere) og DECT headset communication.

Klasse / Register

RS «Hans Herman Horn» er klasset i DNV GL med notasjonen 1A1 HSLC Patrol E0 R2, og er registrert i Norsk Ordinært Skipsregister (NOR), som er en underavdeling i Sjøfartsdirektoratet.